CELEX: C2004/118/77
Language: fi
Date: 2004-04-30 00:00:00
Title: Yhteisöjen ensimmäisen oikeusasteen tuomioistuimen tuomio 31 päivänä maaliskuuta 2004 asiassa T-10/02, Marie-Claude Girardot vastaan Euroopan yhteisöjen komissio (Henkilöstö — Henkilöstösääntöjen 29 artiklan 1 kohta — Tutkimus- ja investointivaroista rahoitettava pysyvä toimi — Muuhun henkilöstöön sovellettavien palvelussuhteen ehtojen 2 artiklan d kohdassa tarkoitettu väliaikainen toimihenkilö — Hakemuksen hylkääminen — Ansioita ei ole verrattu — Välituomio)

30.4.2004   
            
            
               FI
            
            
               Euroopan unionin virallinen lehti
            
            
               C 118/36
            
         
      YHTEISÖJEN ENSIMMÄISEN OIKEUSASTEEN TUOMIOISTUIMEN TUOMIO
   
   31 päivänä maaliskuuta 2004
   asiassa T-10/02, Marie-Claude Girardot vastaan Euroopan yhteisöjen komissio (1)
   
   (Henkilöstö - Henkilöstösääntöjen 29 artiklan 1 kohta - Tutkimus- ja investointivaroista rahoitettava pysyvä toimi - Muuhun henkilöstöön sovellettavien palvelussuhteen ehtojen 2 artiklan d kohdassa tarkoitettu väliaikainen toimihenkilö - Hakemuksen hylkääminen - Ansioita ei ole verrattu - Välituomio)
   (2004/C 118/77)
   Oikeudenkäyntikieli: ranska
   Asiassa T-10/02, Marie-Claude Girardot, kotipaikka L'Haÿ-les-Roses (Ranska), edustajanaan asianajaja N. Lhoëst, prosessiosoite Luxemburgissa, vastaan Euroopan yhteisöjen komissio (asiamiehinään F. Clotuche-Cuvieusart ja L. Lozano Palacios, myöhemmin F. Clotuche-Duvieusart ja H. Tserepa-Lacombe), jossa kantaja vaatii ensimmäisen oikeusasteen tuomioistuinta ensinnäkin kumoamaan komission 13.3.2001 tekemän päätöksen, jolla hylätään hakemukset seitsemään tutkimusvaroista rahoitettuun pysyvään toimeen, toiseksi kumoamaan komission 15.3.2001 tekemän päätöksen, jolla hylätään hakemus tutkimusvaroista rahoitettuun pysyvään toimeen, ja kolmanneksi hylkäämään komission päätökset, joilla toteutettiin nimitykset kyseisiin toimiin, yhteisöjen ensimmäisen oikeusasteen tuomioistuin (ensimmäinen jaosto), toimien kokoonpanossa: presidentti B. Vesterdorf sekä tuomarit H. Legal ja E. Martins Ribeiro; kirjaaja: hallintovirkamies J. Plingers, on 31.3.2004 antanut tuomion, jonka tuomiolauselma on seuraava:
   
               1)
            
            
               Komission 13.3.2001 tekemä päätös, jolla hylätään Girardot'n hakemukset seitsemään tutkimusvaroista rahoitettuun pysyvään toimeen, kumotaan.
            
         
               2)
            
            
               Komission 15.3.2001 tekemä päätös, jolla hylätään Girardot'n hakemus tutkimusvaroista rahoitettuun pysyvään toimeen, kumotaan.
            
         
               3)
            
            
               Kanne hylätään muilta osin.
            
         
               4)
            
            
               Asianosaiset velvoitetaan ilmoittamaan ensimmäisen oikeusasteen tuomioistuimelle kolmen kuukauden määräajassa tämän tuomion julistamisesta joko niiden yhteisesti sopima sellaisen korvauksen määrä, joka liittyy 13. ja 15.3.2001 tehtyjen päätösten lainvastaisuuteen, tai niiden vaatimukset tämän korvauksen määrän osalta.
            
         
               5)
            
            
               Oikeudenkäyntikuluista päätetään myöhemmin.
            
         
      (1)  EYVL C 68, 16.3.2002.